**На международный творческий конкурс**

**«Пусть слово доброе душу разбудит…»**

**Стихотворение : (на аварском языке)**

**«Один человек может собрать войско,**

**один может его и разрушить»**

 **Подготовила:**

**Цо чияс бо буц1ц1уна, цо чияс бо биххула.**

Муг1рул т1алъиялда т1огьол байдабахъ

Цо яс йик1анила Бахуян абун:

Беричай, берцинай, лага чергесай,

Черхги бук1анила гьелъул узданаб.

Эмен вук1анила раг1и билълъарав,

Раг1а - ракьанде щун къадру ц1ик1к1арав,

Ц1ал кьабун кьураби кьурдизарулев,

Кьололъ айгъиралъе наку бачунев.

Берцинаб маг1ишат, гьайбатаб хъизан,

Хъала эхетараб к1удияб авлахъ

Ургъелги рохелги цадахъ бикьулей

Бика йик1анила лъадиги гьесул.

Г1адамазда гьоркьоб къадру ц1ик1к1арал,

Г1олилазда гьоркьоб къимат к1удиял,

К1удиял чаг1азул къимат гьабулел,

Гьунар бук1анила к1удияб гьезул.

Амма Баху - бика г1олилазда гъорлъ

Г1аданлъи гьуинай яс лъугьанила,

Г1адамал хиралъи, халкъалъе хъулухъ,

Ирсалъе инсуца кьун тарабила.

Борхатаб маг1арда г1идра т1огьода

Т1егьан йихьана мун маг1арулазда,

Маг1арул ясазда гьоркьой куцарай

Канлъилъун хут1айги авар мац1алъе.

 Дуца гурищ, Баху, гьал маг1арулал,

 Маг1ардеги рачун дандегьарурал.

Нижер Жанна\*Д Арк, нижер берцинай,

Берцинго хут1аги хвезег1ан ч1аго.

Эхеде квер борхун трибунаялда

Те дир маг1арул мац1 маг1арулазе;

Мег1ерги, г1алахги, г1умру т1егьайги,

Гьелда бараб бугин гурищ ах1дарай.

Рокьиги ц1унана, ц1арги ц1унана

Ц1орол мат1уг1адин маг1арулазе,

Маг1арул ях1- намус, хасият, г1амал,

Г1елазда бич1ч1изе бет1ер къулана.